****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΥΓΕΙΑΣ**

**7ηΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ**

**ΓΕΝΙΚΟ ΝΟΣΟΚΟΜΕΙΟ** **ΛΑΣΙΘΙΟΥ–**

**ΓΝ-ΚΥ ΝΕΑΠΟΛΕΩΣ «ΔΙΑΛΥΝΑΚΕΙΟ»**

**Οργανική Μονάδα Έδρας-Άγιος Νικόλαος**

**Πληροφορίες:** Πέτρος Γοργογιάννης Άγιος Νικόλαος 17/08/2018

**Τηλ:** 2841343172 Aρ. Πρωτ: 7417

**Φαξ:** 2841083328

**Ταχ. Διεύθυνση:** Κνωσού 4

**Τ.Κ.** 72100 Άγιος Νικόλαος

**Email:** [pgorgogiannis@agnhosp.gr](mailto:pgorgogiannis@agnhosp.gr)

**Διεύθυνση Διαδικτύου Υπηρεσίας:** [www.agnhosp.gr](http://www.agnhosp.gr)

**ΑΦΜ:** 999070198 **Δ.Ο.Υ. Αγίου** Νικολάου

**ΔΙΑΚΗΡΥΞΗ ΔΙΑΓΩΝΙΣΜΟΥ ΜΙΣΘΩΣΗΣ ΑΚΙΝΗΤOY**

**Η Οργανική Μονάδα Έδρας-Άγιος Νικόλαος του Γ.Ν. Λασιθίου- Γ.Ν.-Κ.Υ. Νεάπολης «Διαλυνάκειο»** έχοντας υπόψη:

1. Τις διατάξεις :

1.1 Των άρθρων 26-37 Π.Δ 715/10-9-79 (ΦΕΚ 212/79 Τεύχος Α’) όπως τροποποιήθηκε από

τον Ν.3518/2006,άρθρο 63, παραγρ.2

1.2 Του Ν. 2955/01«Προμήθειες Νοσοκομείων και λοιπών μονάδων υγείας των Πε.Σ.Υ.Π.» και άλλες διατάξεις.

1.3 Του Ν. 3527/2007 «Κύρωση Συμβάσεων υπερ Νομικών προσώπων εποπτευόμενων από το Υ.Υ.Κ.Α. και λοιπές διατάξεις».

1.4. Του Ν.3580/2007 Προμήθειες Φορέων Υγείας εποπτευομένων από το Υπουργείο Υγείας και κοινωνικής Αλληλεγγύης και άλλες διατάξεις.

1.5 Τις διατάξεις του Αστικού Κώδικα περί Μίσθωσης πράγματος (ΑΚ574 επ.)

1.6 Τις διατάξεις του άρθρου 28 «Ειδικές ρυθμίσεις για την εξυπηρέτηση ατόμων με ειδικές ανάγκες», του Ν.2831/2000 (ΦΕΚ 140/Α/13-06-2000) «Τροποποίηση των διατάξεων του Ν. 1577/1985 "Γενικός Οικοδομικός Κανονισμός" και άλλες πολεοδομικές διατάξεις», καθώς και τις αποφάσεις:

i) αρ. 52487/16.11.2001 (ΦΕΚ 18 Β ́/2002) Υπουργού ΠΕΧΩΔΕ «Ειδικές ρυθμίσεις για την εξυπηρέτηση ΑMEΑ σε υφιστάμενα κτήρια»,

ii) αρ. 52907/28.12.2009 (ΦΕΚ 2621/Β ́//2009) Υπουργού ΠΕΚΑ «Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους οικισμών που προορίζονται για την κυκλοφορία πεζών».

1. την με αριθμ. 4658/6-9-2016 Κοινή Υπουργική απόφαση (ΦΕΚ 2939/15-9-2016) με θέμα : «Έγκριση του προγράμματος Προμηθειών, Υπηρεσιών και Φαρμάκων (Π.Π.Υ.Φ.Υ.) των εποπτευόμενων φορέων υγείας για το έτος 2015 (πιστώσεις 2016-2017) με χρηματοδότησή του από τον τακτικό προϋπολογισμό, το πρόγραμμα δημοσίων επενδύσεων και λοιπές πηγές».
2. Την υπ’ αρ. 54 απόφαση της συνεδρίασης του Δ.Σ. της ΕΚΑΠΥ, που ελήφθη στην 15η και από 3/8/2018 συνεδρίασή της με θέμα «4η τροποποίηση του Προγράμματος Προμηθειών και Υπηρεσιών Υγείας έτους 2015 για το Γ.Ν. Λασιθίου – Γενικό Νοσοκομείο-Κέντρο Υγείας Νεαπόλεως «Διαλυνάκειο» της 7ης Υ.Πε. Κρήτης.»
3. Την υπ’ αρ. 4525/15-11-2017 (ΦΕΚ 4208Β/1-12-2017) Υ.Α. με θέμα «Παράταση των Προγραμμάτων Προμηθειών, Υπηρεσιών και Φαρμάκων Υγείας (Π.Π.Υ.Φ.Υ.) των ετών 2011, 2012, 2013, 2014 και 2015».
4. Την με αριθ. 459/29-6-2017 Απόφαση Διοικητή της 7ης Υ.ΠΕ. Κρήτης περί ορισμού φορέων διενέργειας των διαγωνισμών του ΠΠΥΦΥ 2015
5. Την με αριθ. 469/11-07-2018 απόφαση Δ.Σ. του Γ.Ν. ΛΑΣΙΘΙΟΥ- Γ.Ν-Κ.Υ ΝΕΑΠΟΛΕΩΣ «Διαλυνάκειο» σχετικά με την έγκριση διενέργειας του διαγωνισμού με τις ίδιες εγκεκριμένες προδιαγραφές της προηγούμενης διακήρυξης.
6. Την υπ’ αρ. πρωτ. απόφαση Δέσμευσης 494/13-08-2018 για το έτος 2018 & 2539/13-08-2018 απόφαση πολυετούς δέσμευσης για τα έτη 2019-2021.

# ΔΙΑΚΗΡΥΣΣΕΙ

Ανοικτό Δημόσιο Διαγωνισμό που θα διεξαχθεί ενώπιον της κατά τον νόμο ορισθείσας επιτροπής στο Γραφείο Προμηθειών της Οργανικής Μονάδας Έδρας-Άγιος Νικόλαος του Γ.Ν. Λασιθίου, για την μειοδοτική δημοπρασία μίσθωσης ενός κτιρίου συνολικής επιφάνειας 55-60 τ.μ. τουλάχιστον για την στέγαση του Περιφερειακού Ιατρείου Γρά-Λυγιάς του Γ.Ν. Λασιθίου - Γ.Ν.-Κ.Υ. Νεάπολης «Διαλυνάκειο» στα διοικητικά όρια του Δήμου Ιεράπετρας, σύμφωνα και με τους ειδικότερους όρους και προϋποθέσεις οι οποίες είναι:

1) Ισόγειο με εύκολη πρόσβαση από το δρόμο που να διαθέτει ράμπα για ΑΜΕΑ.

2) Να διαθέτει κλιματιστικό μηχάνημα ψύξης –θέρμανσης.

3) Να διαθέτει δυο δωμάτια εκτός από την κουζίνα καθώς και τουαλέτα.

Το προϋπολογισθέν μηνιαίο μίσθωμα είναι 155€ και ο διαγωνισμός θα διενεργηθεί στις 20/09/2018 ημέρα Πέμπτη και ώρα 10:30 π.μ, με κριτήριο κατακύρωσης το χαμηλότερο μηνιαίο μίσθωμα, διάρκειας (3) τριών ετών.

Οι προσφορές που κατατίθενται μετά την παραπάνω ημερομηνία και ώρα, είναι εκπρόθεσμες, δεν αποσφραγίζονται και επιστρέφονται. Με ποινή να μη γίνουν αποδεκτές οι προσφορές, υποβάλλονται στη ελληνική γλώσσα, μέσα σε σφραγισμένους φακέλους, δακτυλογραφημένες με αντίγραφο.

# Άρθρο 1ο

**Έναρξη Προσφορές – Εγγυοδοσία-Διαγωνισμού**

**α)** Οι προσφορές για την μίσθωση (ενοικίαση) του ακινήτου υποβάλλονται εγγράφως σε σφραγισμένο φάκελο μέχρι τηνπροσδιορισθείσα ημέρα και ώρα για την διεξαγωγή του διαγωνισμού, **η οποία είναι η 20/09/2018 ημέρα Πέμπτη και ώρα 10:30** από τον ιδιοκτήτη ακινήτου, ή τον με απλή εξουσιοδότηση, διοριζόμενο, αντιπρόσωπο αυτού, στο Γραφείο Πρωτοκόλλου της Οργανικής Μονάδας Έδρας-Άγιος Νικόλαος του Γ.Ν. Λασιθίου, και πρέπει να περιέχουν:

1) Την περιγραφή του ακινήτου που εκμισθώνεται και σχεδιάγραμμα ή σκαρίφημα αυτού,

2) Το ζητούμενο, από τον εκμισθωτή, μηνιαίο μίσθωμα

3) Υπεύθυνη Δήλωση του διαγωνιζόμενου ότι έλαβε γνώση των όρων της παρούσης διακήρυξης και ότι αποδέχεται αυτούς πλήρως και ανεπιφυλάκτως

**β)** **Οι προσφορές δεσμεύουν τους προσφέροντες επί σαράντα πέντε (45) ημέρες** από της κατά το άρθρο 30 του Π.Δ/τος 715/79 διεξαγωγής της προφορικής μειοδοσίας, πρέπει να συνοδεύονται με γραμμάτιο παρακαταθήκης του Ταμείου Παρακαταθηκών και Δανείων ή με εγγυητική επιστολή αναγνωρισμένης Τράπεζας, για ποσό ίσο προ το εικοστό του αιτούμενου ετησίου μισθώματος που ζητείται ως εγγύηση (ήτοι 93 ευρώ), για το ότι οι διαγωνιζόμενοι θα προσέλθουν στη σύνταξη του μισθωτηρίου συμβολαίου μέσα στη τασσομένη προθεσμία και ότι θα παραδώσουν τη χρήση του μισθίου ακινήτου στην κατάσταση που συμφωνήθηκε και στον χρόνο που ορίζεται με την παρούσα.

**γ)** Η παραπάνω εγγύηση επιστρέφεται σε εκείνον που κατακυρώθηκε ο διαγωνισμός, την επόμενη ημέρα της εγκατάστασης στο ακίνητο.

Στους λοιπούς δε συμμετέχοντες στο διαγωνισμό εντός (5) ημερών, από την κατακύρωση του αποτελέσματος του διαγωνισμού.

Της υποχρέωσης για εγγυοδοσία, απαλλάσσονται το Δημόσιο, οι Ο.Τ.Α και τα Ν.Π.Δ.Δ.

**δ)** Μετά την καταχώρηση των προσφορών, η επιτροπή που διενεργεί τον διαγωνισμό ορίζει, στο πρακτικό που θα συντάξει, την ημέρα και ώρα που θα γίνει η επίσκεψη αυτής, για την εξέταση του καθενός από τα ακίνητα που προτάθηκαν για μίσθωση.

**ε)** Οι διαγωνιζόμενοι μειοδότες υποχρεούνται, επί ποινή απορρίψεως πάσης περί αποζημιώσεως αιτήσεώς των κατά του Γ.Ν. Λασιθίου, να ζητούν εγγράφως και επί αποδείξει από την επιτροπή προ της υποβολής των πρακτικών αυτής εις το διοικούν του Γ.Ν. Λασιθίου όσες διευκρινήσεις θεωρούν αναγκαίες. Τις εν λόγω διευκρινήσεις, η επιτροπή διενέργειας του Διαγωνισμού οφείλει να τις ανακοινώσει στον τόπο διενέργειας του διαγωνισμού και τις καταχωρεί στα σχετικά πρακτικά μετά της μνείας των ανακοινώσεων.

**στ)** Τον εκμισθωτή βαρύνουν όλες οι νόμιμες κρατήσεις σύμφωνα με το Νόμο και το χαρτόσημο.

**Άρθρο 2**

**Κρίση περί καταλληλότητας του μισθωτού ακινήτου- Ενστάσεις**

1. Η επιτροπή του διαγωνισμού, μετά την επιτόπια επίσκεψη και εξέταση των προταθέντων προς μίσθωση ακινήτων, συνεδριάζει παρουσία όλων των μελών της και αποφασίζει κατά πλειοψηφία και συντάσσει αιτιολογημένη έκθεση περί της καταλληλότητας ή μη αυτών.

Η επιτροπή, εφ όσον τούτο είναι αναγκαίο, αναθέτει σε υγειονομικό όργανο του Ν.Π.Δ.Δ. ή του Δημοσίου ή ετέρου Ν.Π.Δ.Δ, την εξέταση από υγιεινής απόψεως των προς μίσθωση επιλεγέντων ακινήτων.

1. Η ως άνω έκθεση της Επιτροπής, κοινοποιείται με αντίγραφο και επί αποδείξει σε όλους όσους έχουν υποβάλλει προσφορά στον διαγωνισμό, περίληψη δε αυτής, τοιχοκολλάται έξωθεν των γραφείων της εκδούσης της διακήρυξης υπηρεσίας του Νομικού Προσώπου.
2. Κατά της εκθέσεως περί καταλληλότητας ή μη των προσφερόμενων ακινήτων χωρεί ένσταση ενώπιον του διοικούντος το Ν.Π.Δ.Δ., συλλογικού οργάνου. **Η ένσταση ασκείται εντός σαράντα οκτώ (48) ωρών από της κοινοποιήσεως της αποφάσεως της Επιτροπής διαγωνισμού περί της μη καταλληλότητας του προσφερομένου ακινήτου.**

4. Μετά την εκδίκαση της υποβληθείσης ενστάσεως, οι ιδιοκτήτες, των οποίων τα ακίνητα εκρίθησαν κατάλληλα καλούνται όπως προσέλθουν σε ορισμένη ημέρα και ώρα προς συνέχιση του διαγωνισμού μεταξύ αυτών δια προφορικής μειοδοσίας.

5. Εάν δια της κατά την παράγραφο 2 του παρόντος άρθρου εκθέσεως της Επιτροπής κριθή κατάλληλο ένα και μόνο εκ των προσφερθέντων προς μίσθωση ακινήτων, ο διαγωνισμός περατούται και τα πρακτικά υποβάλλονται προς έγκριση εις το διοικούν το Ν.Π.Δ.Δ. όργανο, εις την κρίση του οποίου εναπόκειται η επανάληψη του διαγωνισμού, κατά τις διατάξεις της παραγράφου 3 του άρθρου 32 του Π.Δ 715/10-9-79, ή η κατακύρωσης του αποτελέσματος του διαγωνισμού.

# Άρθρο 3

**Συνέχιση διαγωνισμού δια προφορικής μειοδοσίας – Ενστάσεις**

1. Κατά τη συνεδρίαση της Επιτροπής, καθ’ ην διεξάγεται η προφορική μειοδοσία. Οι ιδιοκτήτες, των οποίων τα ακίνητα εκρίθησαν κατάλληλα, μειοδοτούν προφορικώς επί της μικροτέρας εγγράφου προσφοράς, οι μειοδοτικές δε αυτές προσφορές, εγγράφονται στον πίνακα του μειοδοτικού διαγωνισμού, για κάθε περιοχή, κατά σειρά και εκφωνούνται μετά του ονόματος του μειοδότη.
2. Η προφορική μειοδοτική προσφορά γίνεται δεκτή εφ’ όσον είναι τουλάχιστον κατά δύο τοις εκατόν κατωτέρα της μικροτέρας ως άνω εγγράφου τοιαύτης, κατά το ποσοστό δε τούτο εξακολουθεί η μειοδοσία μέχρι πέρατος του διαγωνισμού, απαραδέκτου ούσης πάσης προσφοράς κατά μικρότερο ποσοστό. Πάσα προσφορά είναι υποχρεωτική δια τον μειοδότη, η υποχρέωση δε αυτή, μεταβαίνει αλληλοδιαδόχως από του πρώτου εις τους ακολούθους και επιβαρύνει οριστικώς τον τελευταίον μειοδότη.
3. Σε περίπτωση κατά την οποία δεν καταστεί δυνατή κατά την διάρκεια της προφορικής μειοδοσίας η κατάθεση νέων πρόσφορών, ως επιτευχθέν μίσθωμα θεωρείται το δια της μικροτέρας εγγράφου προσφοράς ζητούμενο, επί πλειόνων δε ίσων προσφορών, το αφορών εις το υπό της Επιτροπής του διαγωνισμού επιλεγόμενο μίσθιον.

Κατά της νομιμότητας της διακηρύξεως, της συμμετοχής μειοδότη, ή της νομιμότητας διεξαγωγής του προφορικού διαγωνισμού, επιτρέπεται η υποβολή ενστάσεων, ενώπιον της Επιτροπής, η οποία και αποφαίνεται οριστικώς επί τούτων.

Οι εν λόγω ενστάσεις, υποβάλλονται, μόνο υπό των συμμετεχόντων στον προφορικό μειοδοτικό διαγωνισμό, εγγράφως, κατά την διάρκεια αυτού, ή εντός είκοσι τεσσάρων ωρών από της λήξεως της διενέργειας αυτού.

# Άρθρο 4

**Κατακύρωσης διαγωνισμού ή επανάληψις αυτού**.

**1**. Μετά το πέρας της προφορικής μειοδοσίας, η Επιτροπή συντάσσει πρακτικό διενέργειας του διαγωνισμού δια του οποίου προτείνει αιτιολογημένα, εις το διοικούν το Ν.Π.Δ.Δ. συλλογικό όργανον, την μίσθωση του ακινήτου, ή την επανάληψη του διαγωνισμού. Το πρακτικό τούτο, συνοδεύεται υπό της εκθέσεως της Επιτροπής, περί καταλληλότητας του ακινήτου, επισυναπτομένων και των προσφορών των μειοδοτών, των ενστάσεων και των επί τούτων αποφάσεων της Επιτροπής.

**2**. Το διοικούν το Ν.Π.Δ.Δ. συλλογικό όργανο, εντός δέκα πέντε ημερών από της κατά τα ανωτέρω υποβολής του πρακτικού και της αποφάσεως της Επιτροπής, αποφασίζει περί κατακυρώσεως του αποτελέσματος του διαγωνισμού ή επαναλήψεως αυτού, εκτός εάν εξ ειδικών λόγων, επιβάλλεται αναβολή λήψεως της αποφάσεως, επί εύλογον χρονικόν διάστημα.

Δια την επιλογή του καταλληλότερου ακινήτου, η Επιτροπή διαγωνισμού και το διοικούν το Ν.Π.Δ.Δ. συλλογικό όργανον, δεν δεσμεύονται εκ του τυχόν μικροτέρου μισθώματος ετέρου ακινήτου, δύναται δε, κατόπιν ειδικώς αιτιολογημένης αποφάσεως τους, να προτιμήσουν οιονδήποτε εκ των προσφερόμενων προς μίσθωση ακινήτων.

**3**. Εάν θεωρηθεί υπό του Διοικούντος το Ν.Π.Δ.Δ. συλλογικού οργάνου, ασύμφορο το επιτευχθέν αποτέλεσμα, ή ουδείς μειοδότης προσήλθε, κατά τον διενεργηθέντα διαγωνισμό, ο διαγωνισμός επαναλαμβάνεται. Ούτος, προκηρύσσεται υπό του διοικούντος το Ν.Π.Δ.Δ. συλλογικού οργάνου δια περιληπτικής διακηρύξεως αναφερομένης εις τους όρους της αρχικής τοιαύτης και περιεχούσης απαραιτήτως τους (α), (β), (γ), (ε) και (η) όρους της παραγράφου 2 του άρθρου 28 του Π.Δ 715/10-9-79.

Δια την διενέργεια επαναληπτικού διαγωνισμού, απαιτείται η προ δέκα τουλάχιστον ημερών δημοσίευση στις εφημερίδες και γνωστοποίηση της νέας διακήρυξης κατά τα οριζόμενα στις παραγράφους 3 έως 6 του άρθρου 28 του Π.Δ 715/10-9-79.

# Άρθρο 5

**Κατάρτιση της συμβάσεως μισθώσεως**

**1.** Δια της εγγράφου επί αποδείξει γνωστοποιήσεως εις τον ιδιοκτήτη του ακινήτου της κατακύρωσης του αποτελέσματος του διαγωνισμού, καλείται αυτός εντός δέκα πέντε ημερών να προσέλθει για την υπογραφή της συμβάσεως μισθώσεως.

**2.** Η σύμβαση μισθώσεως καταρτίζεται δια συμβολαιογραφικού ή ιδιωτικού εγγράφου, κατά την κρίση του διοικούντος το Ν.Π.Δ.Δ. συλλογικού οργάνου.

**3.** Εάν σε αυτόν στον οποίο κατακυρώθηκε ο διαγωνισμός, δεν προσέλθει προς υπογραφή της συμβάσεως μισθώσεως, εντός της κατά την παράγραφο 1 του παρόντος άρθρου προθεσμίας, το διοικούν το Ν.Π.Δ.Δ. συλλογικό όργανον κηρύσσει έκπτωτο τον ανακηρυχθέντα μειοδότη, καταπίπτουσας υπέρ του Ν.Π.Δ.Δ. της εγγυήσεως συμμετοχής εις τον διαγωνισμό.

Ακολούθως το Ν.Π.Δ.Δ. προέρχεται εις μίσθωση αναλόγου μίσθιου και άνευ διαγωνισμού εις βάρος του μειοδότη, του τελευταίου υποχρεούμενου εις πληρωμή της τυχόν επιπλέον διαφοράς του μισθώματος, μέχρι λήξεως του εις την διακήρυξη ορισθέντος χρόνου μισθώσεως και εις ανόρθωση της, κατά τας περιστάσεις, προκληθείσης εις το Ν.Π.Δ.Δ. πάσης ετέρας ζημίας, εκ της αθετήσεως της υποχρεώσεως αυτού προς υπογραφή της συμβάσεως. Οι κατά το προηγούμενο εδάφιο υποχρεώσεις του μειοδότη βεβαιούνται δια καταλογισμού ενεργούμενου δι αιτιολογημένης αποφάσεως του διοικούντος το Ν.Π.Δ.Δ. συλλογικού οργάνου, το δε καταλογιζόμενο ποσόν, εισπράττεται κατά την διαδικασία εισπράξεως των Δημοσίων Εσόδων.

**4.** Ο εκμισθωτής επιβαρύνεται με τα έξοδα Δημοσιεύσεων, ο οποίος είναι υποχρεωμένος να τα πληρώσει κατά την υπογραφή της Σύμβασης.

# Άρθρο 6

**Παράδοσης και παραλαβή μισθίου**.

**1**. Ο εκμισθωτής υποχρεούται να παραδώσει κατά τον συμφωνηθέντα χρόνο, το μίσθιον εις την χρήση του Ν.Π.Δ.Δ. κατάλληλο και σύμφωνο προς τους όρους της Διακήρυξης και του μισθωτηρίου εγγράφου, διαφορετικά η μίσθωση λύεται υπό του Ν.Π.Δ.Δ., υπέρ του οποίου καταπίπτει η κατατεθειμένη εγγύησης. Ακολούθως το Ν.Π.Δ.Δ. προβαίνει εις νέα μίσθωση αναλόγου μίσθιου και άνευ διαγωνισμού εις βάρος του μειοδότη.

Οι διατάξεις της παραγράφου 3 του προηγουμένου άρθρου εφαρμόζεται και εν προκειμένω αναλόγως.

**2**. Η παραλαβή του μίσθιου υπό του Ν.Π.Δ.Δ., ως και η απόδοσης αυτού εις τον εκμισθωτή μετά την λήξη της μισθώσεως, ενεργείται από τριμελή Επιτροπή συγκροτούμενης εκάστοτε με απόφασης του διοικούντος το Ν.Π.Δ.Δ. συλλογικού οργάνου, κατά τα οριζόμενα στις παραγράφους 2,5 και 6 του άρθρου 2 του Π.Δ 715/10-9-79, συντασσομένου πρωτοκόλλου εις διπλούν, εξ ων το εν λαμβάνει ο εκ μισθωτής και το έτερον παραδίδεται εις την αρμόδια υπηρεσία του Ν.Π.Δ.Δ.

**3**. Ο εκμισθωτής καλείται, εγγράφως και επί αποδείξει όπως παραστεί είτε αυτοπροσώπως είτε μέσω εξουσιοδοτημένου προσώπου κατά την παραλαβή ή την εις αυτόν απόδοση του μίσθιου, αν δε αρνηθεί να προσέλθει κατά την απόδοση συντάσσεται περί τούτου υπό της Επιτροπής πρωτόκολλο, το οποίο κοινοποιείται σε αυτόν επί αποδείξει.

Η δια πρωτοκόλλου παραλαβή του μισθίου υπό του Ν.Π.Δ.Δ δεν απαλλάσσει τον εκμισθωτή της ευθύνης δι΄ ελλείψεις ή δια πάσης φύσεως ελαττώματα του μισθίου κατά τας περί μισθώσεως πράγματος διατάξεις του Αστικού Κώδικα.

Η μίσθωσης λήγει κατά τον δια της συμβάσεως ορισθέντα χρόνο. Το Ν.Π.Δ.Δ υποχρεούται όπως κατά τον χρόνο τούτον παραδώσει το μίσθιον εις τον εκμισθωτή εκτός αν συμφωνηθεί ότι δύναται να παραδώσει τούτο μεταγενεστέρως, ουχί δε πάντως πέραν του διμήνου από της λήξεως της μισθώσεως, επι καταβολή εις τον μισθωτή του συμφωνηθέντος μισθώματος.

**Άρθρο 7**

**Χρήση μισθίου**

**1)** Διαρκούσης της μισθώσεως το Ν.Π.Δ.Δ. δικαιούται να στεγάζει εν τω μισθίω και οιανδήποτε ετέρα υπηρεσία του, υφισταμένη ή μη, κατά τον χρόνο της μισθώσεως, χωρίς να δικαιούται ο εκμισθωτής να προβάλει αξιώσεις αποζημιώσεως ή προσθέτου μισθώματος.

**2)** Το Ν.Π.Δ.Δ. δεν υπόκειται σε καμία αποζημίωση υπέρ του εκμισθωτού δια τας εκ της συνήθους χρήσεως ή κακής του κτιρίου κατασκευής και εκ τυχαίου γεγονότος ή ανωτέρας βίας επιγενόμενης βλάβης ή ζημίας εις το μίσθιον.

Η έννοια της συνήθους χρήσεως επί μισθώσεων των Ν.Π.Δ.Δ είναι ευρυτέρα των κοινών μισθώσεων.

**3)** Εάν το μίσθιον διαρκούσης της μισθώσεως περιέλθη καθ οιονδήποτε νόμιμο τρόπον εις την κυριότητα, νομή, επικαρπία, χρήση ,κλπ. ετέρου προσώπου, η μίσθωση συνεχίζεται αναγκαστικώς εις το πρόσωπον του νέου ιδιοκτήτου, νομέως, επικαρπωτού, χρήστου κλπ. τούτου θεωρουμένου εφεξής ως εκμισθωτού. Προς τον τελευταίον τούτον καταβάλλονται υπο του Ν.Π.Δ.Δ τα μισθώματα, αφής ήθελε κοινοποιηθεί νομίμως προς το Ν.Π.Δ.Δ, ο οικείος νόμιμος τίτλος βάσει του οποίου κατέστη ούτος κύριος, νομεύς, επικαρπωτής, χρήστης κλπ. νομίμως μεταγεγραμμένος εφ΄οσον χρήζει κατά νόμο μεταγραφής.

## Άρθρο 8

**Υποχρεώσεις και δικαιώματα του εκμισθωτού**

**Μονομερής λύσις της μισθώσεως**

**1)** Ο εκμισθωτής υποχρεούται, διαρκούσης της μισθώσεως να ενεργή εν τω μισθίω τις αναγκαίες επισκευές και να επανορθώνει τις εκ της συνήθους χρήσεως φθορές εντός ευλόγου προθεσμίας από της σχετικής ειδοποιήσεως της στεγαζομένης υπηρεσίας του Ν.Π.Δ.Δ.

**2)** Σε περίπτωση αρνήσεως ή μη ενεργείας υπό του εκμισθωτού των ανωτέρω εργασιών το Ν.Π.Δ.Δ έχει το δικαίωμα, να διακόψει την καταβολή των μισθωμάτων μέχρι εκτελέσεως αυτών, ή να προβεί εις την μονομερή λύσιν της μισθώσεως και την δια διαγωνισμού ή απ΄ευθείας μίσθωση ετέρου αναλόγου ακινήτου εις βάρος του εκμισθωτού, συμφώνως τη παραγράφω 3 του άρθρου 33 του ΠΔ 715/79, ή να ενεργήσει ταύτας εις βάρος αυτού και εκ της εγγεγραμμένης εις τον προϋπολογισμό του Ν.Π.Δ.Δ πιστώσεως των μισθωμάτων. Το ποσό της γενομένης δαπάνης, παρακρατείται εκ των πρώτων, μετά την επισκευή πληρωθησομένων μισθωμάτων, μετά προηγουμένη βεβαίωση της τεχνικής υπηρεσίας του Νομικού Προσώπου ή του Δημοσίου ή ετέρου Ν.Π.Δ.Δ ή αν τοιαύτη δεν εδρεύει επι τόπου, Επιτροπής, εμπειρογνωμόνων, οριζόμενη από κοινού παρά του αρμοδίου οργάνου του Ν.Π.Δ.Δ και του εκμισθωτού ή τούτου καλούμένου εγγράφως και επί αποδείξει και αρνουμένου παρά του πρώτου μόνου.

**3)** Το Ν.Π.Δ.Δ, ως μισθωτής, δύναται να προέλθει διαρκούσης της μισθώσεως άνευ ουδεμίας αποζημιώσεως του εκμισθωτού, εις μονομερή λύσιν της μισθώσεως εάν:

*α)Καταργηθεί το σύνολον ή μέρος των στεγαζομένων εις το μίσθιον υπηρεσιών*

*β)Μεταφέρει στεγαζομένη υπηρεσία εις ακίνητο ιδιοκτησίας του.*

*γ)Προσφερθεί εις αυτό παρά τρίτου, η δωρεάν χρήσης καταλλήλου ακινήτου δια τον υπόλοιπο χρόνο της μισθώσεως.*

*δ)Αν αναδιοργανωθούν οι υπηρεσίες οι οποίες προσφέρονται στα Περιφερειακά Ιατρεία κατά την διάρκεια της μισθώσεως, ώστε το μίσθιο να μην εξυπηρετεί τις αναγκαίες αυτής ή να μην είναι απαραίτητο,*

*ε)Μεταφερθεί εις άλλον τόπον, η εν τω μισθίω εγκατεστημένη υπηρεσία του Ν.Π.Δ.Δ, έστω και προσωρινώς*

Δια την κατά τα ανωτέρω λύσιν της μισθώσεως απαιτείται εγγράφως ειδοποίηση προς τον εκμισθωτή (60) εξήντα τουλάχιστον ημέρας προ της εν τη σχετική ειδοποιήσει καθοριζόμενης ημερομηνίας λύσεως της μισθώσεως, αφ’ής παύει και πάσα υποχρέωση του Ν.Π.Δ.Δ προς καταβολή μισθώματος.

## Άρθρο 9

## Διάρκεια-Παράταση Μίσθωσης-Χρόνος πληρωμής μισθώματος

**1)**Η διάρκεια της μισθωτικής σύμβασης ορίζεται **τριετής (3 - έτη)**, θα αρχίζει από την ημερομηνία παραλαβής του μισθίου με το σχετικό πρωτόκολλο και θα λήγει την αντίστοιχη ημερομηνία με την λήξη της τριετίας.

**2)**Σιωπηρά αναμίσθωση ή παράταση της μισθώσεως, πέραν του δια της συμβάσεως συμφωνηθέντος χρόνου, δεν επιτρέπεται επιφυλασσομένης της διατάξεως της παρ.5 του άρθ.34, κατά την οποία το Ν.Π.Δ.Δ υποχρεούται στη παράδοση του μισθίου με τη λήξη του, δια της συμβάσεως ορισθέντος χρόνου, μέσα στη προθεσμία των δυο μηνών από τη λήξη της, με την καταβολή του μισθώματος εις τον μισθωτή, κατά την διάρκεια αυτή.

**3)**Η πληρωμή του εκάστοτε μηνιαίου μισθώματος θα πραγματοποιείται από τον μισθωτή στον εκμισθωτή, εντός τριών μηνών από τη λήξη του κάθε μισθωτικού μήνα με Χρηματικό ένταλμα που θα θεωρείται από την αρμόδια υπηρεσία του ελεγκτικού συνεδρίου.

## Άρθρο 10

Για οτιδήποτε δεν ορίζεται ρητά στη παρούσα, θα ισχύουν οι αντίστοιχες διατάξεις του Π.Δ της 715/79 και των αναλογικών εφαρμοζομένων προς αυτές διατάξεις του Α.Κ και των λοιπών νομοθετημάτων.

|  |  |  |  |
| --- | --- | --- | --- |
|  |  |  | Η Διοικήτρια |
|  |  |  | Μαρία Σπινθούρη |
|  |  |  |  |
|  |  |  | α.α |

Μασούντ Χάνι

|  |  |  |  |
| --- | --- | --- | --- |
|  |  |  |  |
|  |  |  |  |

**ΠΑΡΑΡΤΗΜΑ Α**

**ΣΧΕΔΙΟ ΣΥΜΒΑΣΗΣ ΜΙΣΘΩΣΗΣ ΑΚΙΝΗΤΟΥ**

Στον Άγιο Νικόλαο Κρήτης, σήμερα ……………………… και στην οδό Κνωσού αρ. 4, στα Γραφεία Διοίκησης της Οργανικής Μονάδας Έδρας – Άγιος Νικόλαος του Γ.Ν. Λασιθίου οι υπογράφοντες :

1. Σπινθούρη Μαρία, Κοινή Διοικήτρια των Διασυνδεόμενων νοσοκομείων Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο» που στην προκειμένη περίπτωση ενεργεί ως νόμιμος εκπρό­σωπος του Ν.Π.Δ.Δ με την επωνυμία Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο», που εδρεύει στον Άγιο Νικόλαο Κρήτης και
2. ……………………….. του ………………….., κάτοικος ……………………, Α.Φ.Μ. …………….. Δ.Ο.Υ. …………………………….. που στη συνέχεια χάριν συντομίας θα αναφέρεται σ’ αυτό εδώ το έγγραφο με τον όρο « ΕΚΜΙΣΘΩΤΗΣ»

συμφωνούμε τα παρακάτω:

Με την……………/..-..-2018 Διακήρυξη του Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο» η τελευταία διενέργησε ανοικτό δημόσιο μειοδοτικό διαγωνισμό «Μίσθωσης κτιρίου για την στέγαση του Περιφερειακού Ιατρείου Γρα-Λυγιάς» στα διοικητικά όρια του Δήμου Ιεράπετρας, που να πληρούν τους όρους και τις προϋποθέσεις που αναγράφονται στο κείμενο της διακήρυξης.

Με την με αριθμ. ……./…-….-2018 Απόφαση του Δ.Σ. των Διασυνδεόμενων Νοσοκομείων Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο», κατακυρώθηκε η μίσθωση μετά τη διενέργεια του ως άνω διαγωνισμού στο ακίνητο ιδιοκτησίας του κ. ………………….. που βρίσκεται στο …………………, στην οδό ……………………………. και αποφασίστηκε η μίσθωση του ακινήτου αυτού σύμφωνα με τους όρους και τις προϋποθέσεις που αναφέρονται στην παραπάνω απόφαση και την με αριθμ. …………/..-…-2018 Διακήρυξη.

Ήδη σ’ εκτέλεση της με αριθμ. ………../….-…-2018 του Δ.Σ. των Διασυνδεόμενων Νοσοκομείων Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο» συντάσσεται το παρόν με τους παρακάτω όρους και συμφωνίες:

1. Ο δεύτερος από τους συμβαλλόμενους έχει στην αποκλειστική κυριότητα νομή και κατοχή του το …… (*ισόγειο*)…….. του κτιρίου που βρίσκεται στο ………….., στην οδό ……………………………….., που περιγράφεται στην με αρ. πρωτ. …../….-…-2018 προσφορά του και την με αριθμ. πρωτ. ………./….-….-2018 έκθεση που σύνταξε η αρμόδια Επιτροπή του Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο» για την καταλληλότητα του και περιγράφεται στην προαναφερθείσα απόφαση.
2. Ολόκληρο το …… (*ισόγειο*)…….. του παραπάνω κτιρίου, με καθαρό εμβαδό ……………………….. (….. τ.μ.) ο κ. ………………….. εκμισθώνει στο Ν.Π.Δ.Δ. με την επωνυμία Γ.Ν. Λασιθίου –Γ.Ν.-Κ.Υ. Νεαπόλεως «Διαλυνάκειο», το οποίο θα χρησιμοποιήσει για να στεγάσει το Π.Ι. Γρά-Λυγιάς αποδεχόμενος ανεπιφύλακτα τους όρους της με αρ. πρωτ. ………… Διακήρυξης.
3. Το μηνιαίο μίσθωμα ορίζεται στο ποσό των ……………………. (……………€) ΕΥΡΩ σύμφωνα με την με αριθμ. …../….-.-2018 Απόφαση του Δ.Σ. των Διασυνδεόμενων Νοσοκομείων Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο». Το ποσό του μισθώματος βαρύνεται με τις νόμιμες κρατήσεις υπέρ τρίτων, όπως αυτές προβλέπονται κάθε φορά από την ισχύουσα νομοθεσία και βαρύνει τον προϋπολογισμό του Γ.Ν. Λασιθίου-Α.Ο.Μ. Ιεράπετρας ΑΦΜ 999070198.

Η καταβολή του εκάστοτε μηνιαίου μισθώματος από το Γ.Ν.Λασιθίου προς τον εκμισθωτή θα γίνεται μέσα σε τρεις μήνες από την λήξη του κάθε μισθωτικού μήνα με χρηματικό ένταλμα που θα θεωρείται από την αρμόδια υπηρεσία του Ελεγκτικού Συνεδρίου στο Νομό Λασιθίου και σύμφωνα με τις διατάξεις του λογιστικού των Ν.Π.Δ.Δ.

4. Η διάρκεια της μίσθωσης ορίζεται σε τρία (3) χρόνια, αρχίζει στις …../…../2018 και λήγει με την συμπλήρωση των τριών (3) ετών, ήτοι …../…../…………..

5. Η παραλαβή κατά χρήση του μισθίου από το Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο» καθώς και η απόδοση της χρήσης του στον εκμισθωτή, μετά τη λήξη της μισθωτικής σύμβασης γίνεται από τριμελή επιτροπή που συγκροτείται με απόφαση του αρμόδιου οργάνου Διοίκησης του Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο». Για την παραλαβή συντάσσεται πρωτόκολλο σε δυο αντίγραφα, από τα οποία το ένα λαμβάνει ο μισθωτήςκαι το άλλο παραδίδεται στην αρμόδια υπηρεσία του Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο».

Ο εκμισθωτής καλείται εγγράφως και επί αποδείξει να παραστεί είτε αυτοπροσώπως είτε δια εξουσιοδοτημένου από αυτόν προσώπου και να παραδώσει στο μισθωτή το μίσθιο εντός πέντε (5) ημερών από την υπογραφή του παρόντος άλλως η παρούσα μίσθωση λύεται αζημίως για το μισθωτή και καταπίπτει υπέρ του μισθωτή η κατατιθέμενη εγγύηση. Κατά την σ’ αυτόν απόδοση του μισθίου ο εκμισθωτής οφείλει να προσέλθει αυτοπροσώπως ή δια εξουσιοδοτημένου από αυτόν προσώπου. Σε περίπτωση άρνησης του συντάσσεται για το λόγο αυτό πρωτόκολλο από την αρμόδια επιτροπή, που του κοινοποιείται με απόδειξη και θεωρείται ότι ο εκμισθωτής παρέλαβε το αποδοθέν σ΄αυτόν μίσθιο ανεπιφύλακτα.

Η παραλαβή με πρωτόκολλο του μισθίου από το Ν.Π.Δ.Δ δεν απαλλάσσει τον εκμισθωτή από την ευθύνη για ελλείψεις ή για κάθε είδους ελαττώματα του μισθίου σύμφωνα με τις διατάξεις περί μισθώσεως πράγματος.

Όπως ήδη προαναφέρθηκε η μίσθωση λήγει με την συμπλήρωση του συμφωνημένου χρόνου και το Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο» οφείλει, με την λήξη, να παραδώσει το μίσθιο στον εκμισθωτή, εκτός αν υπάρξει διαφορετική νόμιμη συμφωνία.

6. Κατά την διάρκεια της μίσθωσης το Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο» έχει το δικαίωμα να στεγάζει στο μίσθιο και οποιαδήποτε άλλη υπηρεσία του, υφιστάμενη ή μη, κατά τον χρόνο σύναψης της μίσθωσης χωρίς να δικαιούται ο εκμισθωτής να προβάλει αξιώσεις αποζημιώσεως ή προσθέτου μισθώματος.

7. Το Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο» δεν οφείλει αποζημίωση στον εκμισθωτή για βλάβες του μισθίου που οφείλονται στην συνηθισμένη χρήση ή την κακή κατασκευή του κτιρίου ή από τυχαίο γεγονός ή ανώτερη βία.

Η έννοια της συνηθισμένης χρήσης επί μισθώσεων Ν.Π.Δ.Δ είναι ευρύτερη εκείνης των κοινών μισθώσεων.

Εάν κατά την διάρκεια της μίσθωσης το μίσθιο περιέλθει μ’ οποιοδήποτε νόμιμο τρόπο στην κυριότητα, νομή, επικαρπία κ.λ.π άλλου προσώπου η μίσθωση συνεχίζεται αναγκαστικά στο πρόσωπο του νέου ιδιοκτήτη, νομέα ή επικαρπωτή κ.λ.π ο οποίος θα θεωρείται «εφεξής» ως εκμισθωτής. Στον τελευταίο θα καταβάλλονται από το Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο» τα μισθώματα, από τότε που θα της κοινοποιηθεί νόμιμα ο νόμιμος τίτλος με βάση τον οποίο έγινε κύριος, νομέας, επικαρπωτής κ.λ.π

8. Το μίσθιο θα παραδοθεί από τον εκμισθωτή σε άριστη λειτουργία όλων των δομικών και ηλεκτρομηχανολογικών του εγκαταστάσεων.Ο εκμισθωτής υποχρεούται κατά την διάρκεια της μίσθωσης να πραγματοποιεί στο μίσθιο τις αναγκαίες επισκευές και να επανορθώνει τις φθορές που οφείλονται στη συνηθισμένη χρήση μέσα σ’ εύλογη προθεσμία, από τότε που θα ειδοποιηθεί από την αρμόδια υπηρεσία του Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο». Ο εκμισθωτής δεσμεύεται να αποκαθιστά τυχόν βλάβες και ζημιές που αφορούν το κτίριο, τα δίκτυα (ύδρευση, αποχέτευση) καθώς επίσης και το σύστημα θέρμανσης – κλιματισμού.Στην περίπτωση που ο εκμισθωτής δεν θα πραγματοποιήσει τις παραπάνω εργασίες το Γ.Ν. Λασιθίου-Γ.Ν.-Κ.Υ. Νεαπόλεως «Διαλυνάκειο» έχει το δικαίωμα, να διακόψει την καταβολή των μισθωμάτων μέχρι την εκτέλεσή τους, ή να προβεί στην μονομερή λύση της μίσθωσης και την με διαγωνισμό ή απευθείας μίσθωση άλλου αναλόγου ακινήτου σε βάρος του εκμισθωτή σύμφωνα με την παράγραφο 3 του αρθρ. 33 Π.Δ 715 / 1979 ή να προβεί στις παραπάνω ενέργειες σε βάρος του εκμισθωτή και από την εγγεγραμμένη στον προϋπολογισμό του Γ.Ν.-Κ.Υ. Νεαπόλεως «Διαλυνάκειο» πίστωση των μισθωμάτων. Το ποσό της δαπάνης που θα πραγματοποιηθεί παρακρατείται από τα πρώτα μισθώματα που θα πληρωθούν μετά από προηγούμενη βεβαίωση της τεχνικής υπηρεσίας του Γ.Ν.-Κ.Υ. Νεαπόλεως «Διαλυνάκειο».

9. Το Γ.Ν.-Κ.Υ. Νεαπόλεως «Διαλυνάκειο», ως μισθωτής έχει την δυνατότητα κατά την διάρκεια της μίσθωσης χωρίς να υποχρεούται σε αποζημίωση έναντι του εκμισθωτή να λύσει μονομερώς την μίσθωση στις παρακάτω περιπτώσεις:

α) Εάν καταργηθεί το σύνολο ή μέρος των υπηρεσιών που στεγάζονται στο μίσθιο.

β) Εάν μεταφέρει την στεγαζόμενη υπηρεσία σε ακίνητο της ιδιοκτησίας του ή του Ελληνικού Δημοσίου.

γ) Εάν προσφερθεί στο Γ.Ν.-Κ.Υ. Νεαπόλεως «Διαλυνάκειο» από τρίτον, η δωρεάν χρήσης ακινήτου για τον υπόλοιπο χρόνο της μίσθωσης .

δ) Εάν αναδιοργανωθεί η υπηρεσία του Γ.Ν.-Κ.Υ. Νεαπόλεως «Διαλυνάκειο» κατά την διάρκεια της μίσθωσης , ώστε το μίσθιο να μην εξυπηρετεί τις ανάγκες του ή να μην του είναι απαραίτητο.

ε) Εάν μεταφερθεί σε άλλο τόπο η -στο μίσθιο εγκατεστημένη- υπηρεσία του Γ.Ν.-Κ.Υ. Νεαπόλεως «Διαλυνάκειο», έστω και προσωρινά.

Για να λυθεί η μίσθωση σύμφωνα με όσα αναφέρονται παραπάνω απαιτείται έγγραφη προειδοποίηση προς τον εκμισθωτή εξήντα (60) τουλάχιστον μέρες πριν από την ημερομηνία λύσεως της μισθώσεως που αναφέρεται στην σχετική ειδοποίηση. Από την ημερομηνία αυτή παύει κάθε υποχρέωση του Γ.Ν.-Κ.Υ. Νεαπόλεως «Διαλυνάκειο» για την καταβολή μισθώματος.

10. Για κάθε τι που δεν προβλέπεται σ’ αυτό εδώ το έγγραφο έχουν εφαρμογή όσα διαλαμβάνονται στην με αρ. ……./….-….-2018Απόφαση του Δ.Σ. των Διασυνδεόμενων Νοσοκομείων Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο», οι όροι της με αρ. πρωτ. ……………/ …-…-2018 διακήρυξης και οι διατάξεις του νόμου (Π.Δ 715/1979, όπως τροποποιήθηκε από τον Ν.3518/2006, άρθρο 63, παραγρ. 2, Α.Κ κ.λ.π). Οι όροι και οι διατάξεις που αναφέρονται στην με αρ. ……./….-….-2018Απόφαση του Δ.Σ. των Διασυνδεόμενων Νοσοκομείων Γ.Ν. Λασιθίου-Γ.Ν.-Κ.Υ. Νεάπολης «Διαλυνάκειο» υπερισχύουν κάθε αντίθετης διάταξης έστω και αν αυτή περιλαμβάνεται στο ιδιωτικό συμφωνητικό που συντάσσεται σήμερα.

11. Για να τηρήσουμε πιστά όσα συμφωνήσαμε συντάξαμε το παρόν σε τρία αντίγραφα, από τα οποία ένα παραμένει στο αρχείο της Οργανικής Μονάδας Έδρας του Γ.Ν. Λασιθίου το δεύτερο λαμβάνει η Αποκεντρωμένη Οργανική Μονάδα Ιεράπετρας και ένα λαμβάνει ο εκμισθωτής. Επιπρόσθετα, ο εκμισθωτής αναλαμβάνει την ηλεκτρονική υποβολή της μίσθωσης στην αρμόδια Δ.Ο.Υ..

**ΟΙ ΣΥΜΒΑΛΛΟΜΕΝΟΙ**

**Ο ΕΚΜΙΣΘΩΤΗΣ ΓΙΑ ΤΟ Γ.Ν. ΛΑΣΙΘΙΟΥ Γ.Ν.-Κ.Υ. ΝΕΑΠΟΛΗΣ «ΔΙΑΛΥΝΑΚΕΙΟ»**